CELEX: 62007CN0551
Language: mt
Date: 2007-12-11 00:00:00
Title: Kawża C-551/07: Talba għal deċiżjoni preliminari magħmula mill-Verwaltungsgerichtshof (l-Awstrija) fil- 11 ta' Diċembru 2007 — Deniz Sahin vs Bundesminister für Inneres

8.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 64/19
            
         Talba għal deċiżjoni preliminari magħmula mill-Verwaltungsgerichtshof (l-Awstrija) fil-11 ta' Diċembru 2007 — Deniz Sahin vs Bundesminister für Inneres
   (Kawża C-551/07)
   (2008/C 64/28)
   Lingwa tal-kawża: Il-Ġermaniż
   Qorti tar-rinviju
   Verwaltungsgerichtshof
   Partijiet fil-kawża prinċipali
   
      Rikorrent: Deniz Sahin
   
      Konvenut: Bundesminister für Inneres
   Domandi preliminari
   
               1)
            
            
               
                           a)
                        
                        
                           L-Artikoli 3(1), 6(2) u 7(1)(d) u (2) tad-Direttiva tal-Parlament Ewropew u tal-Kunsill 2004/38/KE tad-29 ta' April 2004, dwar id-drittijiet taċ-ċittadini ta' l-Unjoni u tal-membri tal-familja tagħhom biex jiċċaqilqu u jgħixu liberament fit-territorju ta' l-Istati Membri, u li temenda r-Regolament (KEE) Nru 1612/68, u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE (1) — iktar 'il quddiem id-“direttiva” — għandhom jiġu interpretati b'mod li jinkludu wkoll il-membri tal-familja, fis-sens ta' l-Artikolu 2(2) tad-direttiva, li jkunu waslu fl-Istat Membru ospitanti (Artikolu 2(3) tad-direttiva) indipendentement miċ-ċittadin ta' l-Unjoni u li jiksbu l-kwalità ta' membru tal-familja jew jibdew jgħixu ħajja familjari ma' dan iċ-ċittadin ta' l-Unjoni biss ladarba jaslu f'dan l-Istat?
                        
                     
                           b)
                        
                        
                           Jekk dan ikun il-każ, huwa barra minn hekk meħtieġ li l-membru tal-familja jirrisjedi legalment fl-Istat Membru ospitanti fil-mument li fih jikseb il-kwalità ta' membru tal-familja jew jibda' jgħix ħajja familjari? Jekk iva, huwa biżżejjed, biex tiġi soddisfatta l-kundizzjoni ta' residenza legali, li l-permess ta' residenza tal-membru tal-familja jirriżulta mis-sempliċi stat legali ta' l-applikant għal ażil?
                        
                     
                           ċ)
                        
                        
                           Jekk jirriżulta mir-risposta għad-domandi 1. a) u b) li d-direttiva ma tagħti l-ebda dritt ta' residenza lil membru tal-familja li mhuwiex awtorizzat jirrisjedi ħlief għas-“sempliċi” fatt ta' l-istatut tiegħu bħala applikant għal ażil u li daħal fl-Istat Membru ospitanti indipendentement miċ-ċittadin ta' l-Unjoni, fejn jikseb il-kwalità ta' membru tal-familja jew jibda' jgħix ħajja familjari ma' dan iċ-ċittadin ta' l-Unjoni biss ladarba li jkun jinsab f'dan l-Istat: jista' wieħed iqis, minkejja dak li jippreċedi, li l-Artikoli 18 jew 39 KE, fid-dawl tad-dritt fundamentali għar-rispett tal-ħajja familjari, jagħtu dritt ta' residenza f'sitwazzjoni li tikkaratterizza ruħha mill-fatt li l-membru tal-familja ilu jirrisjedi kważi erba' snin fl-Istat Membru ospitanti u li ilu miżżewweġ sena ma' ċittadin ta' l-Unjoni li miegħu huwa għex madwar tliet snin u nofs u kellu tarbija li llum għandha 20 xahar?
                        
                     
         
               2)
            
            
               L-Artikoli 9(1) u 10(1) tad-direttiva jipprekludu leġiżlazzjoni nazzjonali li biha membri tal-familja ta' ċittadin ta' l-Unjoni li m'għandhux in-nazzjonalità ta' Stat Membru u li jibbenefika minn dritt ta' residenza skond id-dritt Komunitarju, b'mod partikolari skond l-Artikolu 7(2) tad-direttiva, ma jistgħux jiksbu dokument ta' residenza (“dokument ta' residenza ta' membru tal-familja ta' ċittadin ta' l-Unjoni”) minħabba s-sempliċi raġuni li huma (provviżorjament) awtorizzati jirrisjedu ġewwa dan l-Istat skond il-leġiżlazzjoni ta' l-Istat Membru ospitanti fuq id-dritt ta' ażil?
            
         
      (1)  ĠU L 158, p. 77.